钦定古今图书集成/明伦汇编/官常典/第412卷 > 宋
## 钦定古今图书集成/明伦汇编/官常典/第412卷 > 宋

宋仍设太史令，统于太常。

按《宋书百官志》：“太常，太史令一人，丞一人。掌三辰时
日祥瑞妖灾，岁终则奏新历。”“太史，三代旧官，周世掌
建邦之六典，正岁年，以序事颁朔于邦国。又有冯相
氏，掌天文次序；保章氏，掌天文。”今之太史，则并周之
太史、冯相、保章三职也。汉西京曰太史令，汉东京有
二丞，其一在灵台。